
Am parcurs cîteva răspunsuri ale unor tineri privitoare la serviciul militar și la apărarea ţării. Unii mai că n-au 
zis, hai sictir! Oricum, toţi erau împotrivă. Să ne apere NATO că suntem membri și ne bucurăm de „cea mai 
mare securitate din istorie”. Nu asta ne zic fantomaticii noștri președinți și premieri de fiecare dată cînd este 


vorba despre NATO și despre achiziţii de tehnică militară sau despre exerciţii și posibile pericole? 


Atita ne-am lăudat cu NATO că în mintea tuturor noi nu mai trebuie să facem nimic. De-aia și plătim. Să ne 
apere. Din bugetul României, o mare parte se duce pe cheltuieli militare și pe armament. Plătim și mai vedem. 
Pregătire militară? Anii de gărzi patriotice și pregătire militară a fetelor au lăsat în urmă un gust amar 
amestecat cu secvențe comice. Și educaţia patriotică s-a făcut praf. Poezie patriotică, marii scriitori români cu 
textele lor înflăcărate, muzica, istoria României, geografia, toate au fost minimalizate sau scoase din uz. Sau 
se fluieră după ureche. Să meargă Liiceanu și Patapievici, și Andrei Pleșu, și Cărtărescu să-i îndemne pe cei 
tineri să se pregătească pentru vreme de război și pentru apărarea ţării. Și Tudor Chirilă cu orchestra! Și la 
revista de front să le spună Patapievici că sufletul românesc este ca un cur și că trebuie să lupte pentru a 


apăra onoarea lui Traian Băsescu și a lui Klaus lohannis, să apere numele lor scris cu oi pe dealuri și cu 
coloane de mașini BMW pe Valea Oltului. Și să vină toţi de prin spitale și de pe șantierele din Europa de Vest 

lar cei bâtrini, chiar dacă unii şi-ar pune pieptul la bătaie, au luat prea multe țepe. Sunt prea uzaţi de 
discursurile behăite ca să se mai pornească pentru cauze sfinte. 


În aceste zile, de la Ciolacu și Ciucă, la fantome politice, toți pledează pentru pregătire militară. Dar să nu 
speriem poporul. Cu calm, cu seriozitate, cu dăruire, dar fără a „agita spiritele total inadecvat” (panseu de 
trăitoarea politică la TV Cristina Trăilă-PNL). Să adoptăm o reglementare modernă, eficientă pentru apărare, 
dar şi de drag, sau pe bani, bani. Ştiţi pe cît? Pentru soldaţi 2.236 lei net, plus sporuri de tranșee, de izolare, 
de pericol și de bombe și de nu mai știu eu ce. Să văd eu ciîţi parlamentari și miniștri, cîți mahări și-ar trimite 
copiii cu 2.236 să se încorporeze ca voluntari! Sau ca sergenți, cîţi vor pleca din facultăți cu 2.618 lei pe lună 
ca să execute ordinele lui Angelicu de Tiîlvăr sau ale lui Ciolacu sau ale căprarului de lohannis? 


„Nu trebuie să vă speriaţi. Şeful Apărării va trebui să detalieze un pic, nu a fost foarte bine înţeles. Eu am 
înţeles exact ce a vrut să spună pentru că a fost vorba de o lege de pregătire a teritoriului şi a populaţiei 
pentru apărare, care există deja, dar e vorba de una care să fie primenită şi adaptată la contextul şi la 
condiţiile actuale.” 


Aţi înțeles că n-aţi înțeles ce-a vrut să zică generalul Gheorghiță? Nu trebuie să vă speriaţi! 


„România are nevoie de tot ceea ce este necesar pentru a fi în măsură să se apere”. Cumpărăm avioane, 
drone, tancuri, rachete, iar cei care iubesc haina militară le mînuiesc și le declanșează. Dacă sunt plecaţi, le 
mișcă pensionarii! Trebuie să vă obișnuiți cu gîndul, cu armele, cu preţurile, cu linia roșie a lui Ciolacu. O sare 
numai cine are pile. Noi ne jucăm, dar de apărat de dușmani ne apără NATO, deși moș Ciucă strigă de la 
cazanul Senatului că „România are nevoie de tot ceea ce este necesar pentru a fi în măsură să se apere”. 


Avem plutoane de generali și de şefi, dar ne lipsesc soldaţii care să moară pe front. La asta le stă gîndul cînd 
vor să schimbe legea. Unii cu linguroiul, alţii cu pușca, dar toţi pregătiți de război, chiar dacă ar fi să luptăm 
aplaudînd sau blestemiînd ca CTP. 

Cum să luptăm la ordinele lor cîtă vreme cele pe care le-au dat ne-au dus la disperare și ne-au făcut viața un 
infern? 

Cum să luptăm cu o putere cînd Căprarul nostru n-a fost în stare să scrie trei-patru reguli simple pentru 
grădiniţă și învăţămînt? 


Cum să facem pregătire militară conduși de idioţii care au întors ţara cu curul în sus și ne zic că asta-i 
democraţie? Oricît ne-am pregăti de luptă, eu tot n-o văd pe madam Von der Leyen călare pe tanc sau sărind 
obstacole pe terenurile de instrucţie ale Europei! 

Tot pe copiii noștri pică! 

